**Sorsfordító változás az egyetemeken – a PTE KTK új utat mutat a hallgatói készségfejlesztésben**

A Pécsi Tudományegyetem idén **december 4-én** ismét megrendezi az **iExpo Hallgatói Projekt** eseményt, amely a kreativitás, az innováció és a közösségi felelősségvállalás ünnepe.

**Az iExpo Egyedülálló innováció Magyarországon**! Az egyetemek előtt álló legnagyobb kihívás mára egyértelművé vált: nem elegendő pusztán elméleti tudást nyújtani a hallgatóknak. A munkaerőpiac és a gazdasági szereplők elvárásai olyan diplomásokat kívánnak, akik gyakorlatorientált tudással rendelkeznek, hatékonyan tudnak csapatban dolgozni, vállalkozói szemléletmóddal közelítik meg a problémákat, és képesek az eredményeiket világosan, magabiztosan kommunikálni.

**A Pécsi Tudományegyetem Közgazdaságtudományi Kara (PTE KTK)** felismerte ezt a sorsfordító helyzetet, és az országban egyedülálló módon megalkotta az **iExpo-t**, egy olyan innovatív pedagógiai eszközt, amely a hallgatói készség- és képességfejlesztést a középpontba helyezi. A PTE KTK az iExpo-n keresztül bizonyítja, hogy a felsőoktatás képes alkalmazkodni a 21. század kihívásaihoz, és vezető szerepet vállalhat a társadalmi és gazdasági innováció terén.

Az esemény során a hallgatók **öt különböző kategóriában** (Kutatás és Elemzés, Problémamegoldás és Tanácsadás, Társadalmi Projektek, Innováció és Design, valamint Egyéb projektek) mutatják be elkészített munkáikat. A legjobb csapatok ösztöndíjakban és tárgynyereményekben részesülnek, amelyeket a rendezvény céges partnerei biztosítanak.

Az **iExpo** nem csupán egy bemutató, hanem egy olyan platform, amely forradalmian új módon köti össze a tehetségeket a karrierlehetőségekkel a jövő munkaerőpiacának igényeihez igazodva. **Több mint 40 vállalat és 80 szakértő** működik közre, hogy valós helyzetekben tesztelje a hallgatók képességeit, és szakmai támogatást nyújtson számukra. A rendezvény emellett az oktatói közösség körében is nagy figyelmet kapott: 34 oktató csatlakozott a programhoz, a Közgazdaságtudományi Kar mellett több más karról is.

Az iExpo-ra **75 csapat** jelentkezett, amelyek körülbelül **220 hallgatót** képviselnek. A résztvevők nemcsak a Közgazdaságtudományi Kar hallgatói közül kerülnek ki, az egyetem nyolc karáról érkeztek nevezések. A legnagyobb érdeklődés az „Ötlet és Innováció” kategória iránt mutatkozott, de a „Kutatás és Elemzés” kategória is népszerűnek bizonyult, valamint a „Társadalmi és Közösségi Projektek” és a „Problémamegoldás és Tanácsadás” kategóriában is számos csapat indult.

**Az eseményre hívjuk és várjuk a sajtó képviselőit!**

**Időpont:** 2024. december 4. 12.00 óra

**Helyszín:** PTE Közgazdaságtudomáyni Kar, 3. emelet B323/1

**Sajtókontakt:**

**Szentendrei Judit**

**szentendrei.judit@ktk.pte.hu**

**30 681 1244**

Interjúkészítési igényét kérjük előre jelezze!